**Referat fra styremøte i Buskerud Bygdekvinnelag**

7. februar hos Inger Margrethe Medhus i Hol

Tilstede: Frøydis Løkensgard, Else Hval, Sølvi Jødal, Mette Rustand, Inger Margrethe Medhus og Kristin Baalerud. Meldt forfall: Reidun Røisli

**Sak 47/17: Godkjenning av innkalling og saksliste**

Vedtak: Enstemmig godkjent

**Sak 48/17: Godkjenning av referat fra styremøte 10.01.2018**

Vedtak: Enstemmig godkjent

**Sak 49/17: Dekning av utgifter på årsmøtene i BBK for valgkomiteen**

**Følgende ble vedtatt på årsmøtet i BBK 2017 på Lampeland under valget:**

**Dekning av utgifter:**

**Leder av valgkomitéen:** Dekning av årsmøte + reisegodtgjøring etter statens satser.

***Det henstilles til lokallagene å dekke sine medlemmers årsmøteutgifter dersom de er medlem /varamedlem i valgkomitéen.***

I ettertid har styret sett for seg at medlemmer og varamedlemmer kunne være utsendinger for sine lokallag på årsmøtene.

Styret har fått en skarp reaksjon fra valgkomiteens medlemmer på denne ordningen.

For å finne en minnelig løsning, finner styret at valgkomiteens medlemmer får dekket årsmøtedagen og kjøring.

Styret dekker også årsmøtedagen og kjøring for regnskapsfører.

Styret vil oppfordre lokallaga til å etterkomme vedtaket fra 2017 for seinere år.

**Sak 50/17: Årets lokallag**

Styret i BBK har til nå ikke mottatt noen kandidater til årets lokallag. Vi oppfordrer lokallaga om å sende inn forslag til Sølvi Jødal innen neste styremøte 20. februar 2018.

**Sak 51/17: Referatsaker**

**1. Sonemøter**

Sølvi Jødal har deltatt på sonemøte i Sone E. Der deltok også Sosan Mollestad fra NBK. I den forbindelse oppfordrer styret alle lokallag i Buskerud til å engasjere seg i prosjektet Kvinner UT. Frister for søknader osv. fins på NBK’s nettsider.

Mette Rustand har deltatt på trivelig sonemøte i Sone C 31. januar 2018 sammen med sonerepresentant Reidun Røisli.

**2. Blomsterteppe**

Else Hval med flere har nå hengt opp blomsterteppe i en trappeoppgang til Føden på Ringerike sykehus. Gratulerer Else, også med fint oppslag i Ringerike Blad om saken.

**3. Spørreskjema fra fylkesleder**

Spørreskjema fra fylkesleder er sendt ut til alle lokallaga og hun etterlyser flere svar.

**4. Brev frå NBK ang. valget på Landsmøte i Harstad 1. og 2. juni 2018**

Alle fylkeslag og lokallag ble oppfordret til å sende inn forslag på mulige kandidater.

**5. Engasjement frå lokallagsmedlem i Hole ang. EU’s Energiunion**

Styret vurderte om dette var en sak på årsmøtet, men behandling der ville komme svært nær Stortingets behandling 16. mars 2018. Styret vedtok derfor å sende saken videre til NBK for videre behandling der. Landsorganisasjonens engasjement veier sikkert også tyngre enn fylkets mening. Sølvi har sendt følgende brev til NBK:

*Jeg har fått et avisinnlegg fra et lokalmedlem i Hole Bygdekvinnelag. Hun mener at dette er en sak som NBK må se nærmere på.*

*Buskerud Bygdekvinnelag behandlet avisinnlegget på vårt siste styremøte. Styret mener også at dette er en sak som NBK kanskje bør engasjerer seg i. Et fylkesstyre når ikke frem til rette instanser på denne sak.*

*Tekst: Regjeringen gir fra seg styringen. Skal EU ta styringen over vannkraften som gir energi til Norge? Ja, slik kan det bli.*

*16. mars 2018 skal Stortinget behandle regjeringens forslag om at Norge skal innlemmes i EU`s Energiunion. Dette er aktuelt fordi EU vil ha den inn i EØS avtalen.*

*Jeg vedlegger avisutklipp.*

Sølvi Jødal sender kopi av avisinnlegg til alle lokallaga i egen mail.

**Sak 52/17: Forts. av sak 17/17, sak 26 /17, 33/17 og 42/17: Årsmøte 2018 i Buskerud Bygdekvinnelag**

**Det er tidligere bestemt at årsmøte 2018 blir lørdag 10. fra kl. 15.00 og søndag 11. mars 2018 på Scandic Park Hotell i Drammen.**

Pr. styremøtet hadde 57 personer meldt seg på til årsmøtet, men det kommer sikkert flere, frist for endelige lister til hotellet er 17. februar 2018.

Inger Margrethe Medhus jobber med utforming av årsmeldinga, leverer til trykking 14. februar og henter igjen 20. februar 2018. Regnskapet er kommet fra Åse Skagenæs, men er ikke revidert enda. I år har vi overskudd!!!!!

Mette Rustand og co. har vært flinke med å skaffe annonser – selv om det er vanskelig. Annen planlegging er også i gode hender.

Styret har inntrykk av at det går trådt med loddbøkene i deler av fylket.

Kristin Baalerud lager endelig program før vi kommer sammen for pakking, må huske å få med noe om å kjøre sammen pga. parkeringsmulighetene i Drammen.

En sak er innkommet innen fristen.

BBK er 80 år i år, det bør markeres under årsmøtet.

**Sak 53/17: Eventuelt**

Inger saker ble fremmet.

**Neste styremøte blir hos Else Hval tirsdag 20. februar 2018 kl. 13.30.** Vi kjører i størst mulig grad felles.